title: Şems-i Tulu
article: شمس طلوع
  بعض تغييرات ايله ترجمه ایدلمشدر وقتا که خورشید جهانتابك شعشعه نثار عظمت اوله رق عالمی انوارینه غرق ایتدیکی کوریلور. يانغين شکلنده اطرافه انتشار ایدن انوار شفق کیندکجه تزايد ايدرك شرق جهتی اتشار ایچنده قالير، بر مدت صكره طلوعندن اول شـدت انتظار ایله نقطه ظهورينه معطوف اولان نظر لر اوکنده جلوه کر ظهور اولمغه باشلار؛ بر صورنده که اولجه بر نقطه مضیه حالنده اوله رق كورنكه باشلاد قدن صکره بودنبره فضای سایی غریق 
  
  انوار ایدر؛ چهره عالمی ستر ایدن پرده سیاه رفع اولنوره هر جهت تمامیله چهره نمای بروز اولمغه وقلبـارده بر نور انبساط انتشار ایلمکه باشلار . اثنای شیده کسب حیات تازه ایدن چمنلر اوزرنده كونشـك ايلك شعاعي تموجه باشلادینی زمان شبنملردن انعکاس ايدن ضیالر انظاری تزیین ایلر، قوشلر يك آهنگ اوله رق چیقار دقلری نغمات ایله خورشید عالمتابی استقبال ايدرلر كويا موجودات اوزرینه او آنده برضیای حیات نثار اولنمش كى اولكی سكوت كاملا ً اخـلال اولنهرق هر شیده بر صدا ایشیدیلور، بر اثر حیات كوريلور، بو حالاتك قلبـه ویردیکی حس بدیع روحه قدر تأثير ايدر، بر حالده که هیچ کیمسه او تأثير بديعك ازاده دست تسخیری اوله مز . بویله بديع، بويله لطيف، بویله محتشم منظره لردن متأثر اولمیان هیچ بر قلب تصور ايديله من